**MESTSKÁ ČASŤ KOŠICE – SÍDLISKO KVP**

**Informatívna správa o zrealizovaných rozpočtových opatreniach za obdobie**

**november – december 2017**

V súlade s ustanoveniami § 7 – Použitie rozpočtových prostriedkov v Zásadách nakladania s finančnými prostriedkami Mestskej časti Košice – Sídlisko KVP boli za obdobie november - december 2017 zrealizované rozpočtové opatrenia, a to:

* **november 2017- zmeny vo výdavkovej časti bežného rozpočtu**
* **Podprogram 4.3: Správa a údržba miestnych komunikácií –** zmena rozpočtu v rámci schválenej položky 635 v sume 100,- € bola z dôvodu potreby riešiť opravu zvislého dopravného značenia , znížením rozpočtu na opravu a údržbu komunikácií.
* **Podprogram 9.1: Administratíva -** zmena rozpočtu v rámci schválenej položky 610 v sume 100,- € bola z dôvodu presunu rozpočtu na odmeny pre zamestnanca mestskej časti v rámci národného projektu „Cesta z kruhu nezamestnanosti“. Zmena rozpočtu v rámci schválenej položky 637 v sume 100,- € bola z dôvodu rozpočtovania výdavkov potrebných na úhradu ušlej mzdy poslancov miestneho zastupiteľstva.
* **Podprogram 7.6: Menšie obecné služby –** zmena rozpočtu v rámci účelovo určených prostriedkov na mzdy v rámci národného projektu „Praxou k zamestnaniu“ bol na položke 610 riešený presun rozpočtu na príspevok pre zamestnanca mestskej časti – mentora za mentorovanie zamestnancov na aktivačné práce, ktorí ukončili   pracovný pomer v sume 100,- €.
* **december 2017- zmeny v príjmovej a vo výdavkovej časti bežného a kapitálového rozpočtu**

Na základe preklasifikácie schválených účelových finančných prostriedkov Mestom Košice v celkovej sume 50 000,- € boli v súlade s **§** 14 ods. 1 zák. č. 583/2004 o rozpočtových pravidlách územnej samosprávy riešené zmeny účelových finančných prostriedkov nasledovne:

1. v príjmovej časti rozpočtu bol znížený kapitálový transfer o 6 723,- € a v uvedenej výške bol rozpočtovaný ako bežný transfer
2. vo výdavkovej časti rozpočtu bol upravený kapitálový transfer na kapitálové výdavky nasledovne:

* vybudovanie chodníka na Starozagorskej 6 v sume 11 144,- €
* rekonštrukciu dopadovej plochy na detskom ihrisku Dénešova 35 v sume 12 264,- €
* vybudovanie workoutového ihriska v sume 9 997,- €
* dobudovanie nových a rekonštrukciu existujúcich chodníkov na dopravnom ihrisku v sume 3 370,- €
* rekonštrukciu detského ihriska Klimkovičova – Čordákova v sume 3 196,- €
* III. etapa korčuliarského chodníka – časť faktúry v sume 3 306,- € ; celkom v sume 43 277,- €

1. vo výdavkovej časti rozpočtu bol upravený bežný transfer na bežné výdavky nasledovne:

* oprava a údržba miestnych komunikácií a realizácia vodorovného dopravného značenia v celkovej sume 6 723,- €.

Žiadosť o preklasifikáciu na jednotlivé aktivity bola riešená z dôvodu nerealizovania investičnej akcie – revitalizácia športového ihriska na Starozagorskej ulici v sume 11 060,- € a taktiež z dôvodu nižších skutočných nákladov po uskutočnení prieskumu trhu na jednotlivých investičných akciách než bolo  pôvodne požadované.

V rámci príjmovej a výdavkovej časti rozpočtu bola zapracovaná zmena rozpočtu účelovo určených prostriedkov v rámci projektu „Praxou k zamestnaniu“ doplnením zdroja krytia výdavkov z osobitnej alokácie na implementáciu pre zamestnanosť mladých (*bez zmeny vo výdavkovej časti rozpočtu na FK,  položke a podpoložke, ide o zmenu v rámci kódu zdroja*) a na prenesený výkon štátnej správy v rámci evidencie obyvateľstva a adries. Vo výdavkovej časti rozpočtu ide o Program 3: Služby občanom, Prvok 3.4.1: Evidencia pobytu občanov a Program 7: Prostredie pre život, Podprogram 7.6: Menšie obecné služby.

V **Podprograme 7.6: Menšie obecné služby** bola taktiež riešená zmena rozpočtu v kódoch zdroja pri projekte „Cestou k zamestnaniu“ *bez zmeny funkčnej klasifikácie a rozpočtu na jednotlivých podpoložkách, resp. položkách*. V **Programe 2.2: Zabezpečenie úkonov spojených s voľbami a v Podprograme 2.4: Hospodárske správa, údržba a prevádzka budov** bola riešená zmena rozpočtu v rámci analytického členenia , *bez zmeny rozpočtu funkčnej klasifikácie a rozpočtu na jednotlivých podpoložkách, resp. položkách.*

V **Podprograme 2.4: Hospodárska správa, údržba a prevádzka budov** bola zmena rozpočtu medzi podpoložkami v rámci schválenej položky v šiestich prípadoch v celkovej sume 101,- € z dôvodu vyšších režijných výdavkov, než bol schválený rozpočet.

V **Podprograme 9.1: Administratíva** bola riešená zmena rozpočtu v rámci analytického členenie podpoložiek, bez zmeny rozpočtu funkčnej klasifikácie a rozpočtu na jednotlivých podpoložkách, resp. položkách.

V rámci podprogramu 7.4 a prvku 3.4.2 bol riešený presun prostriedkov v sume 62,- € *bez zmeny rozpočtu vo funkčnej klasifikácií a v položke a podpoložke.*

V **Podprograme 6.1: Miestne kultúrne strediská** bola zmena rozpočtu medzi podpoložkami v rámci schválenej položky 620 v celkovej sume 18,- € z dôvodu vyšších výdavkov na sociálne poistenie a nižších na zdravotné poistenie.

Spracovala: Ing. Ľudmila Nogová