**Informácia**

o vybavených interpeláciách poslancov, ktoré boli prednesené

na pokračovaní XXXI. zasadnutia Miestneho zastupiteľstva MČ Košice-Sídlisko KVP

dňa 23.01.2018

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V súlade s § 14 Rokovacieho poriadku miestneho zastupiteľstva bolo na pokračovaní XXXI. zasadnutia MieZ dňa 23.01.2018 prednesených 6 interpelácií.

**63/2018** poslanec Ladislav Lörinc

Interpelácia v znení:

Úradujúca prednostka Miestneho úradu Košice – Sídlisko KVP Ing. Jana Timková, je dlhodobo

práceneschopná.

1. Kto k dnešnému dňu oficiálne zastupuje pani prednostku počas jej neprítomnosti?

2. Zverejnite na webe MČ emailový a telefonický kontakt na túto osobu poverenú zastupovaním.

**Odpoveď:**

Prednostku miestneho úradu počas pracovnej neschopnosti zastupuje Ing. Miroslav Pásztor, toho času v skúšobnej dobe. Z uvedeného dôvodu nie je zverejnený emailový a telefonický kontakt.

**64/2018** poslanec Ladislav Lörinc

Interpelácia v znení:

V roku 2017 miestne zastupiteľstvo vyčlenilo v rozpočte 500 EUR na odstránenie opachy PNS stánkov na území sídliska. Táto aktivita sa ale nezrealizovala.

1. Z akého dôvodu doteraz nedošlo k odstráneniu opachy PNS stánku na Klimkovičovej ulici?

2. Kedy a k akému dátumu mestská časť zrealizuje odstránenie tohto stánku?

3. Meno zamestnanca, ktorý je za MČ Košice–Sídlisko KVP poverený výkonom tejto úlohy.

**Odpoveď:**

Mestská časť obdŕžala žiadosť od spoločnosti EASY, s.r.o. o súhlas na odstránenie stánkov na vlastné náklady. Uvedenej spoločnosti bol tento súhlas daný. Pri odstránení stánkov bude prítomný zamestnanec správy majetku, ktorý o uvedenom úkone vyhotoví úradný záznam.

**65/2018** poslanec Ladislav Lörinc

Interpelácia v znení:

V súvislosti so stavbou „Senior dom“ Vás žiadam o sprístupnenie nasledovných informácií:

1.Všetky emailové komunikácie medzi MÚ MČ Košice – Sídlisko KVP, v zastúpení

Ing. Alfonzom Halenárom a pánom Ing. Rudolfom Vancákom (RZ Karat) za rok 2017.

2.Všetky písomné komunikácie medzi MÚ MČ Košice – Sídlisko KVP, v zastúpení

Ing. Alfonzom Halenárom, a pánom Ing. Rudolfom Vancákom (RZ Karat) za rok 2018.

3. Stanovisko MČ Košice – Sídlisko KVP k havarijnému stavu Senior domu, ktoré bolo

poslané Ing. Rudolfovi Vancákovi (RZ Karat).

4. Kópie stavebného denníka k stavbe Senior domu so všetkými zápismi za rok 2017.

5. Meno zamestnanca, ktorý je MČ Košice-Sídlisko KVP poverený/poverená vykonávať stavebný

dozor na stavbe Senior domu.

**Odpoveď:**

Uvedené podklady Vám boli sprístupnené v zmysle žiadosti o poskytnutie informácie podľa zákona č. 211/2000 Z. z. o slobodnom prístupe k informáciám.

**66/2018** poslanec Ladislav Lörinc

Interpelácia v znení:

Pán starosta, Ing. Alfonz Halenár, je zároveň poslancom Mestského zastupiteľstva v ktorom sa

na poslednom rokovaní schvaľoval rozpočet mesta Košice na rok 2018. Aké konkrétne financie sa podarilo starostovi presadiť v rozpočte mesta Košice pre sídlisko KVP? V ktorých položkách?

**Odpoveď:**

Mestská časť Košice-Sídlisko KVP požiadala listom zo dňa 03.10.2018 Magistrát mesta Košice o zapracovanie požiadaviek do rozpočtu mesta Košice na rok 2018, ktoré sa týkali zámerov rozvoja mestskej časti a potrieb obyvateľov. Žiadosť Vám posielam v prílohe. Odpoveď na našu žiadosť nám doposiaľ nebola doručená. Hneď ako budeme disponovať informáciou o prípadne zapracovaných požiadavkách do rozpočtu mesta Košice, budeme Vás o tejto skutočnosti informovať.

**67/2018** poslanec Ladislav Lörinc

Interpelácia v znení:

Kontrolórke MČ Košice – Sídlisko KVP bol krátený plat za dobu, kedy vypovedala

na Obvodnom oddelení PZ. V tej istej veci vypovedal aj starosta MČ Košice – Sídlisko KVP,

Ing. Alfonz Halenár. Bola starostovi krátená mzda? Pristupovalo sa k starostovi rovnako ako ku

kontrolórke?

**Odpoveď:**

Podľa § 2 ods. 1 zák. NR SR č. 253/1994 Z. z. o právnom postavení a platových pomerov starostov obcí a primátorov miest, funkcia starostu je verejná funkcia, ktorá sa nevykonáva v pracovnom pomere. Z uvedeného vyplýva, že starosta nemá stanovenú pevnú pracovnú dobu.

**68/2018** poslankyňa Mária Gamcová

Interpelácie v znení:

1. Sprístupnenie poistnej zmluvy s  RZ KARAT, ktorú mal nájomca predložiť v súlade s Článkom IX. bod 9 zmluvy č. 64/2013/SM.

2. Preukázanie finančných prostriedkov RZ KARAT, ktoré mal preukázať v zmysle zmluvy.

3. Preukázanie inštalácie kamerového zabezpečovacieho systému, ktorý mal nájomca zabezpečiť na vlastné náklady v zmysle Článku VIII zmluvy č. 64/2013/SM.

4. Ktorá firma pripravuje VO pre MČ Košice – Sídlisko KVP – zmluvu.

5. Plnenie kapitálového rozpočtu s presnou špecifikáciou k 31.12.2017.

6. Stanovisko externého právnika vo veci nepreplatenia 2,15 hod. pani kontrolórke mestskej

časti Košice.

7. Smernicu verejného obstarávania MČ Košice - Sídlisko KVP.

8. Predloženie dokumentácie k umožneniu priepustky pani kontrolórke k jej žiadosti

k lekárovi.

9. Nový prednosta - prečo nie je prítomný na rokovaniach MieZ?

10.Faktúra opravy zabezpečovacieho zariadenia – čo konkrétne bolo vymenené, resp.

opravené?

11.Všetky faktúry, ktoré doručil za celé obdobie nájmu mestskej časti KVP RZ Karat a ktoré preukazujú vynaložené investície do prenajatého objektu.

**Odpoveď:**

1. Mestská časť nemá k dispozícii poistnú zmluvu uzatvorenú nájomcom RZ KARAT.

2. Nájomca bol požiadaný o preukázanie finančných prostriedkov.

3. Takýto kamerový systém doposiaľ nainštalovaný nebol.

4. Mestská časť toho času nemá uzatvorenú zmluvu na zabezpečovanie verejného obstarávania.

5. Plnenia kapitálového rozpočtu s presnou špecifikáciou k 31.12.2017 – zaslaný prehľad

v tabuľkovej forme v prílohe č. 1.

6. Stanovisko externého právnika vo veci nepreplatenia 2,15 hod. pani kontrolórke MČ Košice

-Sídlisko KVP – zaslaný prehľad v uvedenej veci v prílohe č. 2.

7. Smernica verejného obstarávania MČ Košice - Sídlisko KVP – zaslaná v prílohe.

8. Mestská časť nedisponuje dokumentáciou k uvedenému.

9. Keďže je iba zastupujúci a je poverený výkonom iba niektorých činností, o jeho účasti na

rokovaniach MieZ rozhoduje starosta mestskej časti.

10. Mestskou časťou bola vystavená faktúra č. 1717 na sumu 223,50 EUR za detektovanie

poruchy EZS, výmenu komunikátora, dodávku a výmenu batérií.

11. Faktúry preukazujúce vynaložené investície do prenajatého majetku sú vo výške 136 628,40

EUR a sú k nahliadnutiu na oddelení správy majetku miestneho úradu.

Spracovala: JUDr. Balážová

Právne oddelenie