Dôvodová správa

Dňa 14. marca 2018 sa z iniciatívy zástupcov obchodnej spoločnosti KOSIT a.s. so sídlom Rastislavova 98 Košice uskutočnilo stretnutie na úrovni starostu MČ, na ktorom zástupcovia firmy predstavili ponuku dlhodobého nájmu „kontajnerového stanovišťa“ s kapacitou pre 6 nádob s objemom 1 100 litrov.

Pridanou hodnotou tohto typu kontajnerových stanovíšť je okrem čistoty stanovišťa aj ich uzamykateľnosť, ktorá je riešená prostredníctvom magnetických čipov dodaných v cene nájmu v množstve 100 ks, resp. 150 ks ku každému stanovišťu, podľa typu zvoleného balíka (čipy nie je možné kopírovať, ako bežné kľúče). Ďalšie čipy je možné zakúpiť za cenu 3,6 EUR/ks. V cene nájmu je okrem iného aj:

* 2x ročne údržba stojiska - odretých častí konštrukcií,
* 2x týždenne údržba čistoty,
* zimná údržba (ručné čistenie vnútra stojiska).

Podmienkou realizácie stanovišťa je príprava spevnenej plochy 5,18m x 5,18m na náklady MČ, rovinatý terén v mieste umiestnenia stojiska, lokalita bez známych inžinierskych sieti, prípadne existujúca spevnená plocha. Podrobnejšie informácie o ponuke kontajnerových stanovíšť sú uvedené v prílohe k predkladanému materiálu.

V prípade záujmu MČ o postavenie kontajnerových stanovíšť dodávateľ ponúka možnosť ich nájmu na obdobie 15 rokov. V cene nájmu podľa zvoleného programu je zahrnutá aj údržba a čistenie priestoru **počas celej doby nájmu** tak, ako je to podrobne uvedené v prílohe k predkladanému materiálu, v ktorej sú uvedené aj ďalšie podrobné informácie o kontajnerovom stanovišti.

Vzhľadom na to, že ponuka spoločnosti Kosit, a.s. bola predstavená mestskej časti dňa 14. marca 2018, nebolo možné materiál predložiť na rokovanie miestnej rady a do jednotlivých komisií pri miestnom zastupiteľstve.

Košice, 15.03.2018

Spracoval : JUDr. Maroš Handzo, LL.B.

zastupujúci prednosta