***Informatívna správa***

***z XVIII. rokovania Mestského zastupiteľstva zo dňa 11.12.2017***

***Prerušenie rokovania MZ o bode „Harmonogram riešenia statickej dopravy a vybudovanie***

***parkovacieho systému spoločnosťou EEI, s.r.o.“***

MZ schválilo prerušenie rokovania MZ o bode „Harmonogram riešenia statickej dopravy

a vybudovanie parkovacieho systému spoločnosťou EEI, s.r.o.“. Na najbližšie zasadnutie mestského zastupiteľstva pripraviť právnu analýzu k možnosti ukončenia nájomnej zmluvy so

spoločnosťou EEI, s.r.o. s finančným dopadom mesta.

***Zámena pozemkov medzi mestom Košice a spol. TEMPUS IMMO, a.s. z dôvodu hodného***

***osobitného zreteľa***

MZ žiada vedenie mesta Košice zadať vypracovanie zmeny územného plánu v lokalite Moskovská trieda pred Klimkovičovou ulicou a parčíku na rohu ulíc Vysokoškolská – Komenského s cieľom

preklasifikovania územnej rezervy pre občiansku vybavenosť na zeleň.

***Programový rozpočet mesta Košice na roky 2018 - 2020***

Mestské zastupiteľstvo

A. schvaľuje

1. Programový rozpočet mesta Košice na rok **2018** v €

Príjmy celkom 224 033 764

Výdavky celkom 224 033 764

Rozdiel 0

Bežný rozpočet

Príjmy 163 254 150

Výdavky 150 806 425

Rozdiel – prebytok 12 447 725

Kapitálový rozpočet

Príjmy 48 128 489

Výdavky 66 751 596

Rozdiel – schodok - 18 623 107

Finančné operácie

Príjmy 12 651 125

Výdavky 6 475 743

Rozdiel – prebytok 6 175 382

2. Rozdelenie podielu dane z príjmov fyzických osôb a podielu dane za psa pre mestské časti

|  |  |  |  |  |
| --- | --- | --- | --- | --- |
| Mestská časť | Počet obyv.  k 31.12.2016 | Daň z príjmov FO | Daň za psa | Spolu |
| **Sídlisko KVP** | **24 069** | **814 270** | **14 753** | **829 023** |

3. Účelové finančné prostriedky pre mestské časti nasledovne:

c) účelový príspevok na stravovanie dôchodcov formou transferu pre jednotlivé mestské časti,

výška príspevku na jeden obed v závislosti od priznaného dôchodku je:

do 300,00 € 0,83 €

od 300,01 € do 400,00 € 0,66 €

od 400,01 € 0 €

d) účelové finančné prostriedky pre jednotlivé mestské časti na verejnoprospešné služby, rozvojové projekty a športové aktivity:

35 000 € pre MČ – Barca, Džungľa, Kavečany, Lorinčík, Vyšné Opátske, Košická Nová Ves,

Krásna, Myslava, Pereš, Poľov, Šebastovce, Šaca, Ťahanovce, Luník IX a

**80 000 € pre MČ** – Dargovských hrdinov, Juh, Nad Jazerom, Staré mesto, Západ, Sídlisko

Ťahanovce, Sever, **Sídlisko KVP**.

Finančné prostriedky budú prerozdeľované na základe žiadostí mestských častí s uvedením

účelu použitia a po akceptácii. Poukazované budú priebežne po predložení vyúčtovania

formou faktúr a iných daňových dokladov.

Všetky schválené účelové finančné prostriedky pre mestské časti podliehajú finančnému

zúčtovaniu v rozpočtovom roku.

**C. berie na vedomie**

Programový rozpočet mesta Košice na roky 2019 a 2020 v €

**Rok 2019 Rok 2020**

Príjmy celkom 205 143 650 208 876 110

Výdavky celkom 205 143 650 208 876 110

Rozdiel 0 0

Bežný rozpočet

Príjmy 171 930 110 178 045 110

Výdavky 158 370 540 164 036 040

Rozdiel – prebytok 13 559 570 14 009 070

Kapitálový rozpočet

Príjmy 30 687 000 30 831 000

Výdavky 39 735 540 39 535 000

Rozdiel – schodok - 9 048 540 - 8 704 000

Finančné operácie

Príjmy 2 526 540 0

Výdavky 7 037 570 5 305 070

Rozdiel – schodok - 4 511 030 - 5 305 070

Kompletný programový rozpočet - http://www.kosice.sk/uznesenia\_rokovania\_mz.php?id=154

***Územný plán zóny Košice – Pod Bankovom***

Mestské zastupiteľstvo

A. berie na vedomie

1.Správu o postupe obstarania a prerokovania návrhu Územného plánu zóny „Košice – Pod

Bankovom“,

2. Súhlasné stanovisko Okresného úradu v Košiciach - Odbor výstavby a bytovej politiky v zmysle

§ 25 zákona č. 50/1976 Zb. o územnom plánovaní a stavebnom poriadku (stavebný zákon) v

znení neskorších predpisov k návrhu Územného plánu zóny „Košice – Pod Bankovom“,

oznámené listom č. OU-KE-OVBP-2017/045902 zo dňa 04.12.2017,

3. Vyhodnotenie stanovísk a pripomienok k návrhu Územného plánu zóny „Košice – Pod

Bankovom“,

B. schvaľuje

1. Územný plán zóny „Košice – Pod Bankovom“ v zmysle spracovanej dokumentácie,

2. návrh Všeobecne záväzného nariadenia mesta Košice, ktorým sa vyhlasuje Záväzná časť

Územného plánu zóny „Košice – Pod Bankovom“ podľa predloženého návrhu,

C. žiada primátora mesta Košice zabezpečiť prostredníctvom odborne spôsobilej osoby pre

obstarávanie predmetnej územnoplánovacej dokumentácie:

a) označenie textovej časti, výkresovej časti a záväznej časti územnoplánovacej dokumentácie

schvaľovacou doložkou podľa § 28 ods. 1 zákona č. 50/1976 Zb. o územnom plánovaní

a stavebnom poriadku v znení neskorších predpisov,

b) vyhotovenie registračného listu podľa § 28 ods. 5 zákona č. 50/1976 Zb. o územnom plánovaní

a stavebnom poriadku v znení neskorších predpisov a jeho doručenie príslušnému ministerstvu

SR spolu s kópiou uznesenia o schválení územnoplánovacej dokumentácie,

c) uloženie Územného plánu zóny „Košice – Pod Bankovom“ na Mesto Košice, Magistrát mesta

Košice, OVIaSÚ, ref. Útvar hlavného architekta, na stavebnom úrade Mesta Košice a na

Okresnom úrade v Košiciach - Odbor výstavby a bytovej politiky do 3 mesiacov od jeho

schválenia v mestskom zastupiteľstve.

***VZN mesta Košice Určenie názvu ulice „Ulica Alexandra Dubčeka“***

MZ schválilo Všeobecne záväzné nariadenie mesta Košice Určenie názvu ulice „Ulica Alexandra Dubčeka“ podľa predloženého návrhu.

***Zmena členov dozornej rady v obchodnej spoločnosti TEPELNÉ HOSPODÁRSTVO spoločnosť s ručením obmedzeným Košice***

Mestské zastupiteľstvo

A. berie na vedomie zánik funkcie člena dozornej rady z dôvodu uplynutia funkčného obdobia dňom 10.02.2018 1. Ing. Lenky Kovačevičovej, 2. Ing. Juraja Briškára, 3. Ing. Andreja Sitkára,

B. menuje do funkcie členov dozornej rady dňom 11.02.2018 1. Ing. Lenku Kovačevičovú, 2. Ing. Juraja Briškára, 3. Ing. Andreja Sitkára.

***Schválenie zástupcu Mesta Košice do funkcie člena dozornej rady v obchodnej spoločnosti***

***Košická Futbalová Aréna a. s.***

MZ schválilo zástupcu Mesta Košice do funkcie člena dozornej rady JUDr. Tibora Bacsóa.

***Personálne zmeny v Komisii školstva, športu a mládeže pri MZ v Košiciach***

Mestské zastupiteľstvo

A. berie na vedomie zánik členstva - predsedu Komisie školstva, športu a mládeže Mgr. Igora

Sidora, PhD., MBA z dôvodu vzdania sa mandátu poslanca MZ v Košiciach,

B. volí za člena - poslanca Mgr. Luciu Gurbáľovú do Komisie školstva, športu a mládeže pri MZ

v Košiciach.

***Schválenie spolufinancovania projektov základných škôl v zriaďovateľskej pôsobnosti mesta Košice v rámci Operačného programu Ľudské zdroje na základe výzvy zameranej na zvýšenie***

***inkluzívnosti vzdelávania s názvom „V základnej škole úspešnejší“***

MZ schválilo poskytnutie finančných prostriedkov vo výške 5 % celkových oprávnených výdavkov

t. j.17 860,50 Eur na zabezpečenie zdrojov spolufinancovania projektov ZŠ Starozagorská 8,

Košice, ZŠ Trebišovská 10, Košice.

Uvedené základné školy v zriaďovateľskej pôsobnosti mesta Košice predložili žiadosti o NFP

v rámci Operačného programu Ľudské zdroje na základe výzvy na predkladanie žiadostí

o nenávratný finančný príspevok na zvýšenie inkluzívnosti vzdelávania

OPLZ-PO1/2016/DOP/1.1.1-01 V základnej škole úspešnejší.

***Prerušenie rokovania MZ o bode „Informatívna správa vo veci plánovanej výstavby na pozemku v k. ú. Grunt priamo susediacej s kláštorom KARMEL v Košiciach“***

MZ schválilo prerušenie rokovania MZ o bode „Informatívna správa vo veci plánovanej výstavby na pozemku v k. ú. Grunt priamo susediacej s kláštorom KARMEL v Košiciach“.

***Podnájom časti územia Košického hradu z dôvodov hodných osobitného zreteľa pre o. z.***

***Castellum Cassovia***

MZ schválilo podnájom nehnuteľnosti, časti pozemku E KN parcela č. 12398/1, lesné pozemky,

o výmere 1730 m², katastrálne územie Čermeľ z dôvodu hodného osobitného zreteľa pre občianske združenie Castellum Cassovia, IČO: 42249554, Húskova 1292/71, 040 23 Košice – Sídlisko KVP, ako pozemku, na ktorom bude realizované „Centrum experimentálnej archeológie“ za cenu

1,- €/rok za celý predmet nájmu najmenej na obdobie 7 rokov. Podnájom predmetu nájmu je

z dôvodu hodného osobitného zreteľa (§ 9a ods. 9 písm. c) zákona č. 138/1991 Zb. o majetku obcí

v znení neskorších predpisov), pretože budúci podnájomca Castellum Cassovia je občianskym združením realizujúcim svoju činnosť najmä na základe darov, dotácií a grantov a na Košickom hrade realizuje nekomerčnú verejnoprospešnú a spoločensky žiadúcu činnosť smerujúcu

k prezentácii tejto národnej kultúrnej pamiatky i tradícií k nej viažucich sa.

http://www.kosice.sk/uznesenia\_rokovania\_mz.php?id=154 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Košice, 4. januára 2018

Spracovala: Anna Galliková

právne oddelenie