***Informatívna správa***

***z XIX. rokovania Mestského zastupiteľstva zo dňa 12.02.2018.***

***Schválenie mesačnej odmeny hlavnému kontrolórovi mesta Košice***

MZ schvaľuje hlavnému kontrolórovi mesta Košice Ing. Pavlovi Gallovi odmenu 10 %

z mesačného platu hlavného kontrolóra s účinnosťou od 01.03.2018 do 31.12.2018 mesačne.

***Prijatie návratnej finančnej výpomoci od Ministerstva financií SR a 1. zmena programového rozpočtu mesta Košice na rok 2018***

Mestské zastupiteľstvo

**A. schvaľuje**

a) prijatie bezúročnej návratnej finančnej výpomoci od Ministerstva financií SR vo výške 14 500 000 €

s čerpaním v roku 2018 so splatnosťou v roku 2019 na spolufinancovanie projektu „Modernizácia

električkových tratí v Košiciach – 2.etapa – 1.časť“

b) 1. zmenu programového rozpočtu mesta Košice na rok 2018

Výdavková časť

Bežné výdavky + 2 878 233 €

Program 1: Sociálne mesto + 107 200 €

Program 2: Mesto kultúry a športu + 121 033 €

Program 3: Životné prostredie + 1 100 000 €

Program 5: Doprava + 1 100 000 €

Program 6: Bezpečnosť + 450 000 €

Kapitálové výdavky + 1 642 800 €

Program 5: Doprava + 1 642 800 €

Finančné operácie

Príjmové finančné operácie + 4 521 033 €

Prevod prostriedkov z Rezervného fondu - 5 000 000 €

Zostatky prostriedkov z predchádzajúceho roka + 21 033 €

Návratná finančná výpomoc od MF SR +14 500 000 €

Bankový úver - 5 000 000 €

s doplňujúcim návrhom v znení:

Zvýšenie dotácie v zmysle VZN č. 190 pre:

- Klub národnostných menšín a Pamätná izba Sándora Máraiho za účelom zabezpečenia aktivít všetkých národnostných menšín, ktoré pôsobia v meste Košice o 3 700 €.

Bežné výdavky

Program 2 Podprogram 1 Aktivita 1 Podpora v oblasti kultúrneho a duchovného rozvoja + 3 700 €

Program 8 Podprogram 1 Aktivita 2 Tlmočenie, preklady, právne a iné služby - 3 700 €

c) účelové finančné prostriedky na terénnu opatrovateľskú službu pre mestské časti nasledovne:

MČ Dargovských hrdinov 7 930 €

MČ Sever 24 670 €

MČ Juh 17 400 €

MČ Západ 6 000 €,

**B. žiada**

primátora mesta Košice, aby podpísal zmluvu o návratnej finančnej výpomoci v zmysle časti A písm. a) tohto uznesenia.

Prílohou uznesenia sú tabuľky 1. zmeny programového rozpočtu mesta Košice na rok 2018.

Príloha uznesenia - <http://www.kosice.sk/uznesenia_rokovania_mz.php?id=155>

***VZN mesta Košice o dočasnom parkovaní motorových vozidiel na parkovisku pred areálom Zoologickej záhrady Košice***

MZ schvaľuje Všeobecne záväzné nariadenie mesta Košice o dočasnom parkovaní motorových vozidiel na parkovisku pred areálom Zoologickej záhrady Košice podľa predloženého návrhu

s nasledovnými pripomienkami:

1. V § 7 sa odsek 1 dopĺňa písmenom g), ktoré znie: „g) motorové vozidlá označené parkovacím

preukazom osoby s ťažkým zdravotným postihnutím8)“. Doterajšie písmeno g) sa označuje ako

písmeno h).

2. Poznámka pod čiarou k odkazu 8 znie: „§ 44 zákona č. 8/2009 Z. z. o cestnej premávke a o

zmene a doplnení niektorých zákonov a § 17 zákona č. 447/2008 Z. z. o peňažných príspevkoch

na kompenzáciu ťažkého zdravotného postihnutia v znení neskorších predpisov.“.

3. § 7 sa dopĺňa novým odsekom 3, ktorý znie: „(3) Držiteľ preukazu osoby s ťažkým zdravotným

postihnutím preukazuje oslobodenie od úhrady umiestnením parkovacieho preukazu osoby

s ťažkým zdravotným postihnutím viditeľne za čelné sklo motorového vozidla tak, aby všetky

údaje boli čitateľné z vonkajšej strany motorového vozidla.“.

4. V § 8 sa odkaz „8)“ nahrádza odkazom „9)“.

5. Poznámka pod čiarou k odkazu 9 znie: „Napríklad zákon č. 372/1990 Zb. o priestupkoch v znení

neskorších predpisov, zákon č. 401/1990 Zb. o meste Košice v znení neskorších predpisov.“

6. V prílohe č. 2 sa v druhom riadku tabuľky vypúšťajú slová „(bez osobitnej podmienky)“

a vypúšťa sa tretí riadok.

***Petícia proti výstavbe obytného súboru „Paseo Grunty“ v lokalite Moskovská trieda na sídlisku KVP***

MZberie na vedomie petíciu proti výstavbe obytného súboru „Paseo Grunty“ v lokalite Moskovská trieda na sídlisku KVP z dôvodu, že Mesto Košice zadá vypracovanie územného plánu v lokalite Moskovská trieda pred Klimkovičovou ulicou s cieľom preklasifikovania územnej rezervy pre

občiansku vybavenosť na zeleň.

***Petícia „Zachráňme kláštor Karmel v Košiciach II.“***

MZ berie na vedomie petíciu za záchranu kláštora Karmel v Košiciach II..

***Informácia o prerušenom bode z XVIII. zasadnutia MZ zo dňa 11.12.2017 „Harmonogram riešenia statickej dopravy a vybudovanie parkovacieho systému spoločnosťou EEI, s.r.o.“***

MZ žiada primátora mesta Košice

a) rokovať so spoločnosťou EEI s.r.o. o uzatvorení dohody o ukončení prevádzkovania parkovacích

miest v rezidentských lokalitách v zmysle Všeobecne záväzného nariadenia mesta Košice č. 157

o dočasnom parkovaní motorových vozidiel na vymedzenom území mesta Košice

(ďalej len „rezidentské lokality“),

b)predložiť dohodu podľa písm. a) na schválenie mestskému zastupiteľstvu,

c)vykonať nevyhnutné úkony smerujúce k tomu, aby prevádzkovanie parkovacích miest

v rezidentských lokalitách mohla zabezpečiť právnická osoba so 100 % -nou majetkovou

účasťou mesta Košice,

d) predložiť mestskému zastupiteľstvu na schválenie návrh právnych úkonov, ktoré sú nevyhnutné

na prevádzkovanie parkovacích miest podľa písm. c).

***Udelenie „Ceny mesta Košice“ pre jednotlivcov a kolektívy pri príležitosti osláv Dňa mesta***

***Košice v roku 2018***

MZ udeľuje Cenu mesta Košice v roku 2018

a) jednotlivcom

1. JUDr. Andrej Daňko

2. Nikolaj Feďkovič

3. Zuzana Jusková

4. prof. Ing. Stanislav Kmeť, CSc.

5. JUDr. Ivetta Macejková, PhD., LL. M.

6. plk. v. v. Ing. František Mrva

7. Ing. Patrik Pollák

b) kolektívom

1. kolektív Jazdecký oddiel TJ Slávia UVLF v Košiciach

2. Lekárska fakulta UPJŠ v Košiciach

3. hudobná skupina No Name.

***Zaradenie Centra voľného času, Drábova 3, Košice ako súčasti ZŠ Drábova 3, Košice do siete***

***škôl a školských zariadení Slovenskej republiky***

MZ schvaľuje zaradenie Centra voľného času, Drábova 3, Košice ako súčasti Základnej školy,

Drábova 3, Košice do siete škôl a školských zariadení Slovenskej republiky.

***Prenájom malej telocvične priamym nájmom za nájomné z dôvodu hodného osobitného zreteľa v objekte ZŠ Drábova 3 v Košiciach pre nájomcu HK Sršne Košice – hokejový klub o.z., Omská 2,***

***Košice***

MZ schvaľuje prenájom malej telocvične vo výmere 219,61 m² – stavba súp. č. 1148 na parcele č. 3679/1 v objekte Základnej školy Drábova 3 v Košiciach, ktorá sa nachádza v katastrálnom území Grunt, obec: Košice – Sídlisko KVP, okres Košice II a je evidovaná Okresným úradom, katastrálnym odborom v Košiciach na LV č. 3, v rozsahu 2 hodiny týždenne počas školského roka, podľa časového rozvrhu schváleného správcom majetku, - priamym nájmom, - za ročné nájomné 30,- Eur a prevádzkové náklady, ako dôvod hodný osobitného zreteľa podľa § 9a ods. 9 písm. c) zákona č. 138/1991 Zb. o majetku obcí v znení neskorších predpisov, na dobu neurčitú, nájomcovi – HK Sršne Košice – hokejový klub o.z., Omská 2, Košice, z dôvodu všeobecného záujmu podporovať subjekty zabezpečujúce mimoškolské záujmové činnosti a pohybovo – športové aktivity detí, čím podporujú harmonický vývin detí a vedú ich k aktívnemu využívaniu voľného času, za podmienky, že nájomca bude zabezpečovať údržbu priestorov na vlastné náklady v úplnom

rozsahu.

***Prevod pozemkov v k. ú. Grunt pod stavbou autoumyvárne, vrátane priľahlej plochy pre***

***spoločnosť Wash Center, s.r.o.***

MZ schvaľuje prevod nehnuteľnosti vo vlastníctve mesta Košice – pozemkov registra C KN

parc. č. 2767/18 zastavané plochy a nádvoria s výmerou 203 m², parc. č. 2767/10 zastavané plochy a nádvoria s výmerou 806 m², LV č. 965 a časť parc. č. 1624/557 ostatné plochy podľa zamerania GP č. 175/2017 zo dňa 11.12.2017 overeného Okresným úradom Košice, katastrálnym odborom pod č. G1-1415/2017 dňa 20.12.2017 ako novovytvorená parcela č. 1624/685 ostatné plochy

s výmerou278 m² v k. ú. Grunt pre spoločnosť Wash Center, s.r.o. so sídlom Vyšná Hutka 040 18,

IČO: 46263756 za kúpnu cenu 128 700,- Eur.

<http://www.kosice.sk/uznesenia_rokovania_mz.php?id=155>

Košice, 20. februára 2018

Spracovala: Anna Galliková

právne oddelenie